ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1998 අංක 22 දරන මුදල් (සංශෝධන) පනත
(සහතිකය සටහන් කළේ 1998 මැයි මස 15 වන දින)
ආණ්ඩුවේ නියමය පරිදි මුද්‍රණය කරන ලදී.
1998 මැයි මස 15 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1998 අංක 22 දරන මුදල් (සංශෝධන) පනත
1963 අංක 11 දරන මුදල් පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1998 අංක 22 දරන මුදල් (සංශෝධන) පනත
යනුවෙන් හඳුන්වනු ලැබේ.

2. මෙහි මින් මතු ප්‍රධාන ප්‍රඥප්තිය යනුවෙන් සඳහන් කරනු
ලබන, 1963 අංක 11 දරන මුදල් පනතේ 11 වන වගන්තිය
මෙයින් ඉවත් කරනු ලබන අතර, ඒ වෙනුවට පහත දැක්වෙන
වගන්තිය ආදේශ කරනු ලැබේ :-

11. රාජ්‍ය සංස්ථාවල ගිණුම් විගණනය කිරීමට
අදාළ ආණ්ඩුක්‍රම ව්‍යවස්ථාවේ 154 වන ව්‍යවස්ථාව,
මණ්ඩලයේ අරමුදලේ ගිණුම් විගණනය කිරීම
සම්බන්ධයෙන් අදාළ විය යුතුය.".

3. ප්‍රධාන ප්‍රඥප්තියේ 14 වන වගන්තිය මෙයින් ඉවත් කරනු ප්‍රධාන ප්‍රඥප්තියේ
ලබන අතර, ඒ වෙනුවට පහත දැක්වෙන වගන්තිය ආදේශ
කරනු ලැබේ :-

14. (1) ජාතික ලොතරැයි මණ්ඩලය විසින් මේ
පනතේ මේ කොටසේ කාර්ය සඳහා ලොතරැයි
පවත්වනු ලැබිය හැකි ය.

(2) මේ පනතේ මේ කොටසේ කාර්ය සඳහා
මණ්ඩලය වෙනුවෙන්, වෙනත් යම් තැනැත්තකු විසින්
ලොතරැයි පැවැත්වීම පිණිස, මණ්ඩලය විසින් ඒ
වෙනත් තැනැත්තකු සමග ගිවිසුම්වලට ඇතුළත් විය
හැකි ය.

(3) තත් කාර්යය සඳහා නිකුත් කරන බලපත්‍රයක්
මගින්, මණ්ඩලය විසින් මේ පනතේ මේ කොටසේ
කාර්ය සඳහා, වෙනත් යම් තැනැත්තකු විසින්
ලොතරැයි පවත්වනු ලැබීමට බලය දෙනු ලැබිය
හැකි ය.

(4) (1) වන උපවගන්තිය යටතේ මණ්ඩලය
විසින් පවත්වනු ලබන හෝ (2) වන උපවගන්තිය
යටතේ ඇතුළත් වන ලද ගිවිසුමක් යටතේ මණ්ඩලය
වෙනුවෙන් පවත්වනු ලබන හෝ (3) වන උපවගත්තිය
යටතේ නිකුත් කරන ලද බලපත්‍රයක බලය යටතේ
පවත්වනු ලබන සෑම ලොතරැයියක් ම මේ පනතේ
මේ කොටස යටතේ " ජාතික ලොතරැයියක් " යනුවෙන්
සඳහන් කරනු ලැබේ.

4. ප්‍රධාන ප්‍රඥප්තියේ 14 වන වගන්තියට ඉක්බිතිව ම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර,
එය ප්‍රධාන ප්‍රඥප්තියේ 14අ වගන්තිය වශයෙන් බල පැවැත්විය
යුතු ය:-

14 අ. (1) මණ්ඩලය විසින් 14 වන වගන්තියේ
(3) වන උපවගන්තිය යටතේ නිකුත් කරන සෑම
බලපත්‍රයක් ම, මණ්ඩලය විසින් නිශ්චය කරනු ලැබ
අමාත්‍යවරයා විසින් අනුමත කරනු ලබන නියම
හා කොන්දේසිවලට යටත් විය යුතුය.

(2) 14 වන වගන්තියේ ( 3 ) වන උපවගන්තිය
යටතේ නිකුත් කරන ලද සෑම බලපත්‍රයක්
වෙනුවෙන් ම, නියමිත යම් මුදල් ප්‍රමාණයකින් වූ
ගාස්තුවක් ගෙවනු ලැබිය යුතු ය. බලපත්‍රය නිකුත්
කරනු ලබන්නේ යම් තැනැත්තකුට ද ඒ තැනැත්තා
විසින්, ඒ ගාස්තුව මණ්ඩලයට ගෙවනු ලැබිය යුතු
අතර, මණ්ඩලය විසින් එය ඒකාබද්ධ අරමුදලට
බැර කරනු ලැබිය යුතුය.

(3) 14 වන වගන්තියේ (3) වන උපවගන්තිය
යටතේ මණ්ඩලය විසින් නිකුත් කරන ලද බල
පත්‍රයක් දරන්නා, ඒ බල පත්‍රය යටතේ වන නියම
හෝ කොන්දේසි කිසිවක් අනුව හෝ මේ පනතේ
යම් විධිවිධානයක් අනුව හෝ ක්‍රියා කිරීම පැහැර
හැරියහොත්, මණ්ඩලය විසින් ඒ බලපත්‍රය අවලංගු
කිරීම නිත්‍යනුකූල විය යුතු ය.''

5. ප්‍රධාන ප්‍රඥප්තියේ 15 වන වගන්තියේ යෙදෙන " පවත්වනු
නොලැබිය යුතු ය.'' යන වචන වෙනුවට "පවත්වනු
යුතු ය; නැතහොත් පැවැත්වීමට බලය දෙනු නොලැබිය යුතු ය ''
යන වචන ආදේශ කිරීමෙන් ඵ් වගන්තිය මෙයින් සංශෝධනය
කරනු ලැබේ.

6. ප්‍රධාන ප්‍රඥප්තියේ 16 වන වගන්තිය පහත දැක්වෙන
පරිදි මෙයින් සංශෝධනය කරනු ලැබේ :--

(1) ඒ වගන්තියේ (1) වන උපවගන්තිය ඉවත් කොට ඒ
වෙනුවට පහත දැක්වෙන උපවගන්තිය ආදේශ
කිරීමෙන්
(1) ජාතික ලොතැරැයියකින් ප්‍රදානය කරනු ලබන
ත්‍යාග සංඛ්‍යාව සහ ඒ එක් එක් ත්‍යාගයේ
වටිනාකම-

(අ) මණ්ඩලය විසින් පවත්වනු ලබන ලොතරැ
සියක් සම්බන්ධයෙන් වන විට, නියමිත
පරිදි විය යුතු ය ;

(ආ) 14 වන වගන්තියේ (2) වන උපවගන්තිය
යටතේ ඇතුළත් වන ලද ගිවිසුමක් යටතේ
මණ්ඩලය වෙනුවෙන් පවත්වනු ලබන
ලොතරැයියක් සම්බන්ධයෙන් වන විට,
ඒ ගිවිසුමෙහි සඳහන් පරිදි විය යුතුය;

(ඇ) 14 වන වගන්තියේ (3) වන උපව්ගන්තිය
යටතේ නිකුත් කරන ලද බලපත්‍රයක බලය
යටතේ පවත්වනු ලබන ලොතරැයියක්
සම්බන්ධයෙන් වන විට, ඒ බලපත්‍රයේ
නියම හා කොන්දේසිවල සඳහන් පරිදි
විය යුතු ය''.

(2) ඒ වගන්තියේ ( 3 ) වන උපවගන්තිය ඉවත් කොට
වෙනුවට පහත දැක්වෙන උපවගන්තිය ආදේශ
කිරීමෙන් :-

“(3) සෑම ලොතරැයියක ම ත්‍යාග ජයග්‍රාහකයන්
(අ) මණ්ඩලය විසින් පවත්වනු ලබන ලොතරැ
සියක් සම්බන්ධයෙන් වන විට, නියමිත
යම් ආකාරයකට;

(ආ) 14 වන වගන්තියේ (2) වන උපවගන්තිය
යටතේ ඇතුළත් වන ලද ගිවිසුමක් යටතේ
මණ්ඩලය වෙනුවෙන් පවත්වනු ලබන
ලොතරැයියක් සම්බන්ධයෙන් වන විට, ඒ
ගිවිසුමෙහි සඳහන් යම් ආකාරයකට ;

(ඇ) 14 වන වගන්තියේ (3) වන උපවගන්තිය
යටතේ නිකුත් කරන ලද බලපත්‍රයක බලය
යටතේ පවත්වනු ලබන ලොතරැයියක්
සම්බන්ධයෙන් වන විට, ඒ බලපත්‍රයේ
නියම හා කොන්දේසිවල සඳහන් යම්
ආකාරයකට නිශ්චය කරනු ලැබිය යුතු ය”

( 3 ) ඒ වගන්තියේ (4) වන උපවගන්තියේ -
(අ) “ඒ ත්‍යාග සඳහා නොම්මර ඇදීමේ දිනයේ ”
යන වචන වෙනුවට “ජයග්‍රාහකයන් නිශ්චය
කරනු ලැබු දිනයේ ” යන වචන ආදේශ
කිරීමෙන් ;

(ආ) 'මණ්ඩලය විසින් ඒ ත්‍යාගය ප්‍රදානය
කරනු ලැබිය යුතු ය'' යන වචන වෙනුවට,
"අවස්ථාවෝචිත පරිදි, මණ්ඩලය විසින්
හෝ මණ්ඩලය වෙනුවෙන් ඒ ජාතික
ලොතරැයිය පවත්වන තැනැත්තා විසින්
හෝ 14 වන වගන්තියේ (3) වන උප
වගන්තිය යටතේ නිකුත් කරන ලද
බලපත්‍රයක බලය යටතේ ඒ ජාතික
ලොතරැයිය පවත්වන තැනැත්තා විසින්
හෝ ඒ ත්‍යාගය ප්‍රදානය කරනු ලැබිය
යුතු ය”. යන වචන ආදේශ කිරීමෙන් ''

7. ප්‍රධාන ප්‍රඥප්තියේ 17 වන වගන්තිය පහත දැක්වෙන
පරිදි මෙයින් සංශෝධනය කරනු ලැබේ :-

(1) ඒ වගන්තියේ (1) වන උපවගන්තියේ, “සෑම ජාතික
ලොතරැයියකින් ම" යන වචන වෙනුවට “ මණ්ඩලය
විසින් පවත්වනු ලබන සෑම ජාතික ලොතරැයියකින් ම ''
යන වචන ආදේශ කිරීමෙන්;

(2) ඒ වගන්තියේ (1) වන උපවගන්තියට ඉක්බිතිව ම පහත
දැක්වෙන උපවගන්තිය ඇතුළත් කිරීමෙන් :-

(1අ) මණ්ඩලය විසින් පවත්වනු ලබන ජාතික
ලොතරැයියක මුදලින් සංයුක්ත වන ත්‍යාගයක් කිසිම
තැනැත්තකු විසින් දිනාගනු නොලැබූ අවස්ථාවක, මේ
වගන්තියේ පටහැනිව කුමක් සඳහන්ව ඇත ද, ඒ ත්‍යාග
මුදල, ත්‍යාග සංචිත ගිණුමකට බැර කරනු ලැබිය යුතු
අතර, ඒ ගිණුමේ එකතුවන මුදල්, මණ්ඩලය විසින්
පසුව පවත්වනු ලබන ජාතික ලොතරැයිවල
ප්‍රදානය සඳහා යොදා ගනු ලැබිය යුතු ය”.

(3) ඒ වගන්තියේ (2) උපවගන්තියේ "ස්ථිර ලේකම්වරයා
විසින් අනුමත කරන ලද" යන වචන වෙනුවට
" අමාත්‍යවරයාගේ අමාත්‍යාංශයේ ලේකම්වරයා විසින්
අනුමත කරන ලද" යන වචන ආදේශ කිරීමෙන් ;

(4) ඒ වගන්තිය අගට පහත දැක්වෙන උපවගන්ති එකතු
කිරීමෙන් :-

(3) මණ්ඩලය විසින් 14 වන වගන්තියේ (2) වන
උපවගන්තිය යටතේ ඇතුළත් වන ලද ගිවිසුමක් යටතේ
මණ්ඩලය වෙනුවෙන් පවත්වනු ලබන සෑම ජාතික
ලොතරැයියකින් ම ලැබෙන මුදල, ඒ මුදලින් ඒ ජාතික
ලොතරැයියේ ප්‍රදානය කරන ත්‍යාගවල වටිනාකම සහ
ඒ ජාතික ලොතරැයිය පවත්වාගෙන යන තැනැත්තාට
ඒ ගිවිසුමෙහි නියම යටතේ ගෙවිය යුතු කළමනාකරණ
ගාස්තු සහ (2) වන උපවගන්තියේ (ආ), (ඇ), (ඈ)
සහ (ඉ) ඡේදවල සඳහන් යම් ගෙවීම් හා බැරකම්
පියවීමේ කාර්ය සඳහා අවශ්‍ය බවට ලේකම්වරයා අනුමත
කරන මුදල් ප්‍රමාණයක් අඩු කොට, අමාත්‍යවරයාගේ
අමාත්‍යාංශයේ ලේකම්වරයා මගින්, ඒකාබද්ධ අරමුදලට
ගෙවනු ලැබිය යුතු ය.

(4) ජාතික ලොතරැයියක දී අහිමි කරනු ලැබ 16
වන වගන්තිය යටතේ මණ්ඩලයේ අරමුදලට ගෙවනු
ලැබූ සියලු ත්‍යාග මුදල්, මණ්ඩලය විසින් ඒකාබද්ධ
අරමුදලට බැර කරනු ලැබිය යුතු ය.

ප්‍රධාන ප්‍රඥප්තියේ 18 වන වගන්තිය මෙයින් ඉවත් කරනු
ලැබේ 

9. ප්‍රධාන ප්‍රඥප්තියේ 23 වන වගන්තිය, පහත දැක්වෙන ප්‍රධාන ප්‍රඥප්තියේ
පරිදි මෙයින් සංශෝධනය කරනු ලැබේ :-

(1) මුදල් වර්ෂය” යන්නෙහි අර්ථ කථනය ඉවත් කොට, ඒ
වෙනුවට පහත දැක්වෙන අර්ථ කථනය ආදේශ
කිරීමෙන් :-

“ මුදල් වර්ෂය" යන්නෙන්, යම් වර්ෂයක ජනවාරි මස 1
වන දිනයෙන් ආරම්භව ඒ වර්ෂයේ දෙසැම්බර් මස
31 වන දිනයෙන් අවසන් වන කාලසීමාව අදහස්වේ "; තව ද

(2) “අමාත්‍යවරයා " යන්නෙහි අර්ථ කථනය ඉවත් කොට,
ඒ වෙනුවට පහත දැක්වෙන අර්ථ කථනය ආදේශ
කිරීමෙන් :-

“අමාත්‍යවරයා” යන්නෙන් මුදල් විෂයය පවරනු ලැබ
ඇති අමාත්‍යවරයා අදහස් වේ.
10. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇති වුව හොත් එවිට, සිංහල භාෂා පාඨය
බල පැවැත්විය යුතු ය.